
	Comisia pentru buget, finanţe şi bănci

	
	Bucureşti,        

Nr. 22/523/00.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea alin.(2) al art.160 din Legea nr.571/2003 privind Codul fiscal ,  cu care comisia noastră a fost sesizată în fond cu adresa Biroului Permanent nr.PL.x 543 din 9 noiembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/523/00.02.2011


RAPORT

asupra propunerii legislative pentru completarea alin.(2) al art.160 
din Legea nr.571/2003 privind Codul fiscal
Cu adresa nr. PLx 543 din 9 noiembrie 2010, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu  propunerea legislativă pentru completarea alin.(2) al art.160 din Legea nr.571/2003 privind Codul fiscal.

                Prezenta propunere legislativă are ca obiect de reglementare introducerea sistemului taxării inverse pentru livrarea de cereale şi alte produse agricole din producţia vegetală destinate vânzării.
                La întocmirea raportului s-au avut în vedere avizele  Consiliului legislativ, al Comisiei juridice, de disciplină şi imunităţi, al Comisiei pentru agricultură, silvicultură, industrie alimentară şi servicii specifice şi al Comisiei pentru politică economică, reformă şi privatizare.
Propunerea legislativă a fost respinsă de  Senat în şedinţa din 4 octombrie 2010.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinară.
La lucrările comisiei au participat 39 deputaţi, din totalul de 39 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice.
In urma dezbaterii, în şedinţa din data de 23.02.2011, comisia, cu majoritate de voturi, propune respingerea propunerii legislative pentru completarea alin.(2) al art.160 din Legea nr.571/2003 privind Codul fiscal deoarece în aplicarea taxării inverse trebuie foarte clar definite categoriile pentru care se doreşte aplicarea acestei măsuri. De asemenea pentru a obţine o derogare de la prevederile Directivei Consiliului 112/2006/CE privind sistemul comun al TVA trebuie prezentate informaţii extrem de bine documentate privind nivelul actual al fraudei în domeniul pentru care se propune introducerea măsurii de simplificare, respectiv taxarea inversă. De altfel, România a transmis deja spre analiză solicitarea de derogare către structurile competente din cadrul Comisiei Europene şi se aşteaptă decizia acestora.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

